Ελισάβετ του Κάλις

Η Ελισάβετ, πολων. Elżbieta z Kalisz (1263 - 28 Σεπτεμβρίου 1304) ήταν πριγκίπισσα της Πολωνίας και με τον γάμο της έγινε δούκισσα της Λεγκνίτσα.

Βιογραφία
Ήταν η πρώτη κόρη του Μπολέσλαφ του Ευσεβούς και της Αγίας Γιολέντα της Πολωνίας. Μικρότερη αδελφή της ήταν η Γιαντβίγκα της Μεγάλης Πολωνίας.

Ο σύζυγός της ξεκίνησε πόλεμο με τον Ερρίκο Γ΄ δούκα της Σιλεσίας-Γλόγκουφ, συνελήφθη και φυλακίστηκε στο Γκλόγκουφ μέχρι να απελευθερωθεί. Ο Ερρίκος Β΄ ήταν άρρωστος τη στιγμή της απελευθέρωσής του. Αυτό οφειλόταν στις συνθήκες τού περιορισμού του (ήταν κλειδωμένος σε ένα σιδερένιο κλουβί).

Η υγεία του δεν ανέκαμψε ποτέ και εκείνος φαίνεται να γνώριζε ότι δεν πρόκειται να ζήσει πολύ περισσότερο. Φοβούμενος για το μέλλον του δουκάτου του, το 1294 αποφάσισε να θέσει τον εαυτό του υπό την προστασία της Αγίας Έδρας.

Ο Ερρίκος Β΄ απεβίωσε στις 22 Φεβρουαρίου 1296 και τάφηκε στο μοναστήρι της Αγ. Κλάρας του Βρότσλαφ. Εκείνη τη στιγμή όλοι οι γιοι του ήταν ανήλικοι, έτσι τέθηκαν υπό την εποπτεία του αδελφού του Μπόλκο Α΄.

Μετέπειτα ζωή 
Η μητέρα και η μικρότερη αδερφή τής Ελισάβετ, η Άννα, είχαν πάει να ζήσουν σε ένα μοναστήρι μετά το τέλος του πατέρα της. Ο μεσαία αδελφή της Γιαντβίγκα παντρεύτηκε με τον Βλαντίσλαφ Α΄ τον Βραχύ και είχαν πολλά παιδιά, ανάμεσά τους ήταν η Ελισάβετ της Πολωνίας και ο Καζίμιρ Γ΄ ο Μέγας.

Η Ελισάβετ και τα παιδιά της πήγαν να ζήσουν με τον Βεντσέσλαο Β΄ της Βοημίας και την οικογένειά του. Εκεί ο Βεντσέσλαος Β΄ και η Ελισάβετ κανόνισαν ο γιος της Μπολέσλαφ Γ΄ να νυμφευτεί τη μικρότερη κόρη του Βεντσεσλάου Β΄, τη Μαργαρίτα.

Με την άφιξη του Μπολέσλαφ Γ΄ στην Αυλή της Βοημίας και μετά τη μνηστεία του με τη Μαργαρίτα, ο βασιλιάς του έδειχνε εύνοια. Αυτή η στάση προκάλεσε φόβο μεταξύ των πλησιέστερων αρρένων συγγενών τού βασιλιά, που είδαν τον νεαρό δούκα της Λεγκνίτσα ως πιθανό αντίπαλο του θρόνου. Ο Βεντσέσλαος Β΄ είχε γιο, αλλά ο ξαφνικός θάνατος του βασιλιά το 1305 και έναν χρόνο αργότερα η δολοφονία τού γιου αυτού και διαδόχου του Βεντσέσλαου Γ΄ στο Ολομόουτς, έκαναν την εύνοια να αποκτήσει σημασία απροσδόκητα. Έτσι ο Μπολέσλαφ Γ΄ ξεκίνησε τον αγώνα του για τον θρόνο της Βοημίας, παίρνοντας τον τίτλο τού haeres regni Poloniae (κληρονόμου του Πολωνικού βασιλείου).

Ο Μπολέσλαφ Γ΄ και η Μαργαρίτα παντρεύτηκαν το 1308 και είχαν τρία παιδιά. Ως τότε, η Ελισάβετ είχε αποβιώσει: αυτό έγινε στις 28 Σεπτεμβρίου 1304 και τάφηκε μαζί με τον σύζυγό της στο μοναστήρι της Αγ. Κλάρας στο Βρότσλαφ.

Οικογένεια
Το 1273 η Ελισάβετ παντρεύτηκε τον Ερρίκο Β΄ δούκα της Λεγκνίτσα (1248–1296), ο οποίος ήταν γιος του Μπολέσλαφ Β΄ του Φαλακρού και της Χέντβιχ του Άνχαλτ. Το ζευγάρι είχε παιδιά:
 Χέντβιχ (π.1277-3 Φεβρουαρίου 1347), παντρεύτηκε το 1289/95 με τον Ότο πρίγκιπα του Βρανδεμβούργου-Ζάλτσβεντελ, δεύτερο γιο του Όθωνα Ε΄ μαργράβου. Αφού απεβίωσε ο σύζυγός της, έγινε μοναχή στην Αγία Κλάρα του Βρότσλαφ.
 Ευφημία (1278-Ιούνιος 1347), παντρεύτηκε το 1300 με τον Όθωνα Β΄ των Γκορίτσια, δούκα της Καρινθίας. Κόρη τους ήταν η:
 Ελισάβετ της Καρινθίας, και αυτής απόγονοι είναι οι βασιλείς της Σικελίας, της Αραγονίας και της Καστίλης.
 Άννα (1284-2/3 Οκτωβρίου 1343), ηγουμένη της Αγ. Κλάρας στο Βρότσλαφ.
 Ελισάβετ (π.1290-Νοεμβρίου 1357/58), ηγουμένη στην Αγ. Κλάρα στο Βρότσλαφ.
 Μπολέσλαφ Γ΄ ο Γενναιόδωρος (23 Σεπτεμβρίου 1291-21 Απριλίου 1352). Νυμφεύτηκε τη Μαργαρίτα, κόρη του Βεντσέσλαου Β΄ της Βοημίας.
 Ελένη (π.1293-μετά το 1300), μοναχή στην Αγ. Κλάρα του Γκιέζνο.
 Ερρίκος ΣΤ΄ ο Καλός (18 Μαρτίου 1294-24 Νοεμβρίου 1335).
 Βλάντισλαφ ο υστερότοκος (6 Ιουνίου 1296-13 Ιανουαρίου μετά το 1352).

Πρόγονοι

Δείτε επίσης 
 Οίκος των Πιαστ
 Γιαντβίγκα της Μεγάλης Πολωνίας

Εξωτερικοί σύνδεσμοι 
 Η καταχώρισή της μαζί με τον πατέρα και την αδερφή της στα "Μεσαιωνικά εδάφη" του Charles Cawley. Το έργο "περιλαμβάνει την εξαγωγή και ανάλυση λεπτομερών πληροφοριών από πρωτογενείς πηγές, συμπεριλαμβανομένων των σύγχρονων χρονικών, των αρθρώσεων, των νεκρολογιών και των μαρτυριών."